SCB Financial Markets คาดกรอบเงินบาทวันนี้ 35.40-35.60 บ./ดอลลาร์
SCB Financial Markets คาดเงินบาทวันนี้ (9 ส.ค.65) เคลื่อนไหวกรอบ 35.40-35.60 บ./ดอลลาร์ นักลงทุนรอดูตัวเลขเงินเฟ้อสหรัฐในวันพุธนี้
SCB Financial Markets คาดเงินบาทวันนี้ (9 ส.ค.65) เคลื่อนไหวกรอบ 35.40-35.60 บ./ดอลลาร์
9 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (9 ส.ค.65) เคลื่อนไหวในกรอบ 35.40-35.60 บาท/ดอลลาร์ โดยค่าเงินบาทแข็งค่าขึ้น จากการอ่อนค่าลงของเงินดอลลาร์สหรัฐ ในขณะที่นักลงทุนรอดูตัวเลขเงินเฟ้อสหรัฐในวันพุธนี้
ส่วนค่าเงินเยนอยู่ที่ 135.00 ต่อดอลลาร์ ส่วนค่าเงินยูโรอยู่ที่ 1.0195 ต่อดอลลาร์ ในช่วงท้ายตลาด ดัชนีดอลลาร์เมื่อเทียบตะกร้าเงินปรับตัวลงในรอบ 10 วันลงมาที่ 106.93
ขณะที่อัตราผลตอบแทนพันธบัตรรัฐบาลสหรัฐร่วงลงในวันจันทร์ โดยคาดการณ์ว่ามีโอกาส 69% ที่ธนาคารกลางสหรัฐฯ จะขึ้นดอกเบี้ย 0.75% ในการประชุมวันที่ 20-21 กันยายนนี้ ในส่วนของอัตราผลตอบแทนพันธบัตรยูโรโซนปรับตัวลงเช่นกัน